कानपुरः जन सामना ब्यूरो। मण्डलायुक्त पी के महान्ति की अध्यक्षता में आज उनके शिविर कार्यालय में मण्डलीय प्रशिक्षण एवं क्रियान्वयन समिति की बैठक संपन्न हुई जिसमें मंडल में संचालित जिला पंचायत रिसोर्स सेंटर कानपुर देहात एवं फर्रुखाबाद के नियमित संचालन हेतु विस्तार से चर्चा के बाद आयुक्त महोदय द्वारा निर्देश दिये गये कि भवन निर्माण हेतु उत्तरदायी अधिकारी अपर मुख्य अधिकारी कानपुर देहात एवं फर्रुखाबाद शीघ्रता से भवन निर्माण का कार्य पूर्ण कराये। जिला पंचायत राज अधिकारी, कन्नौज, औरैया, कानपुर देहात को निर्देशित किया गया कि जिस प्रकार कानपुर नगर एवं इटावा के डिस्ट्रिक्ट रिसोर्स ग्रुप के सदस्यों का पांच दिवसीय प्रशिक्षण संपन्न हुआ है। उसी प्रकार अपने जनपदों में भी अविलम्ब प्रारम्भ कराये तथा जनपद फर्रुखाबाद हेतु दिनांक 19 जनवरी को प्रशिक्षण प्रारंभ कराने का निश्चय किया गया। जिला पंचायत रिसोर्ट सेंटर कानपुर देहात तथा फर्रुखाबाद के इंफ्रास्ट्रक्चर पर हुये व्यय को अनुमोदित करते हुये विद्युत की निरन्तर आपूर्ति के लिए इनवर्टर लगाने तथा ग्रीष्म काल के पूर्व कूलर लगाने के निर्देश दिये गये। बैठक में पंचायतीराज प्रशिक्षण संस्थान (प्रिंट) द्वारा वर्ष 2016 में आवंटित धनराशि के पूर्णतया व्यय न होने पर रोष व्यक्त किया और अभिलंब संबंधित अधिकारियों से अनुमोदन प्राप्त कर उप निदेशक पंचायत से समन्वय स्थापित कर समस्त जनपदों में ग्राम प्रधान, सचिव ग्राम पंचायत, तीन समितियों के अध्यक्षों तथा डी आर जी के सदस्यों के प्रशिक्षण गुणवत्ता के साथ पूर्ण कराने के निर्देश दिए गये। § Read_More....